ПРЕДЛОГ ЗАКОНА

О ДОПУНАМА ЗАКОНА О УТВРЂИВАЊУ ЈАВНОГ ИНТЕРЕСА И ПОСЕБНИМ ПОСТУПЦИМА ЕКСПРОПРИЈАЦИЈЕ И ИЗДАВАЊА ГРАЂЕВИНСКЕ ДОЗВОЛЕ РАДИ РЕАЛИЗАЦИЈЕ ПРОЈЕКТА „БЕОГРАД НА ВОДИ”

Члан 1.

У Закону о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води” („Службени гласник РС”, број 34/15), у члану 15. додају се ст. 3 – 11, који гласе:

„Поверава се граду Београду издавање грађевинских дозвола за изградњу објеката и јавних површина у обухвату планског документа, осим за објекте из члана 133. Закона о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14 и 145/14 – у даљем тексту: Закон о планирању и изградњи).

Пре издавања грађевинске дозволе за објекте високоградње преко бруто грађевинске површине 30.000 м2 у обухвату планског документа, по захтеву инвеститора може се издати и решење о посебној грађевинској дозволи за извођење припремних радова.

Припремни радови, у смислу овог закона, јесу: рушење постојећих објеката на парцели, измештање постојеће инфраструктуре на парцели, рашчишћавање терена на парцели, обезбеђење простора за допрему и смештај грађевинског материјала и опреме, грађење и постављање објеката и инсталација привременог карактера за потребе извођења радова (постављање градилишне ограде, контејнера и сл.), земљани радови, радови којима се обезбеђује сигурност суседних објеката, сигурност и стабилност терена (шипови, дијафрагме, потпорни зидови и сл.), постављање и извођење испитних шипова, сондирање терена у сврху геотехничких испитивања и други истражни радови.

Уз захтев за издавање решења из става 4. овог члана, прилажу се локацијски услови, доказ о одговарајућем праву на објекту или грађевинском земљишту и пројекат за извођење припремних радова.

Пројекат за извођење припремних радова из става 6. овог члана, израђује се у складу са подзаконским актом о садржини, начину и поступку израде техничке документације. Пројекат за извођење припремних радова подлеже техничкој контроли.

Решење из става 4. овог члана доноси орган надлежан за издавање грађевинске дозволе, у року од осам дана од дана подношења уредне документације.

Против решења из става 4. овог члана може се изјавити жалба у року од осам дана од дана достављања, а ако је решење издало министарство надлежно за послове грађевинарства, може се тужбом покренути управни спор.

До привођења земљишта урбанистичкој намени у складу са планским документом, за изградњу привремених објеката различите намене који су у функцији пројекта, по захтеву инвеститора, може се издати привремена грађевинска дозвола, у складу са чланом 147. Закона о планирању и изградњи, у делу који се односи на услове и поступак издавања привремене грађевинске дозволе. Уз захтев за издавање привремене грађевинске дозволе из овог става, као доказ о одговрајућем праву инвеститор може доставити и сагласност власника земљишта.

До привођења земљишта урбанистичкој намени у складу са планским документом, може се, у складу са чланом 145. Закона о планирању и изградњи, по захтеву инвеститора, одобрити реконструција, адаптација и санација постојећег објекта, укључујући објекте комуналне и друге инфраструктуре.”

Члан 2.

После члана 15. додају се чл. 15а и 15б, који гласе:

„Члан 15а

За изградњу објеката високоградње преко бруто грађевинске површине 30.000 м2 у обухвату планског документа, могу се, због сложености објекта и технологије извођења радова, по захтеву инвеститора, издати грађевинске дозволе за две одвојене фазе изградње.

Прва фаза за коју се издаје грађевинска дозвола обухвата извођење радова на изградњи темеља објекта, укључујући постављање и извођење шипова, док друга фаза обухвата радове на изградњи преосталог дела објекта.

Решења о грађевинској дозволи из става 2. овог члана надлежни орган издаје на основу пројекта за грађевинску дозволу који се израђује за сваку посебну фазу и уз испуњење других, законом прописаних услова. Пројекат за грађевинску дозволу израђује се у складу са подзаконским актом о садржини, начину и поступку израде техничке документације и подлеже техничкој контроли.

Када решење о грађевинској дозволи из става 3. овог члана издаје министарство надлежно за послове грађевинарства, пре подношења захтева за издавање грађевинске дозволе за прву фазу, израђује се идејни пројекат за обе фазе изградње, односно за објекат у целини, који подлеже стручној контроли од стране ревизионе комисије, у складу са законом којим се уређује изградња објеката.

Члан 15б

Техничка контрола и ревизиона комисија из члана 131. Закона о планирању и изградњи могу, приликом оцене испуњености услова утврђених посебним прописима, стандардима и другим актима, прихватити доказивање испуњености захтева и према страним прописима и стандардима, као и према признатим методама прорачуна и моделима уколико су тим прописима предвиђени, у циљу испуњавања основних захтева за објекат, као и захтева за његово пројектовање, извођење и одржавање.

Када се примењују посебни међународни или европски прописи, нормативи и стандарди, они треба да буду наведени у техничком документу, а испуњеност захтева се доказује на начин који је предвиђен прописом, односно стандардом који је примењен.”

Члан 3.

Овај закон ступа на снагу осмог дана од дана објављивања у „Службеном гласнику Републике Србије”.

О Б Р А З Л О Ж Е Њ Е

I. ПРАВНИ ОСНОВ

Правни основ за доношење Закона о допунама Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води”, садржан је у одредби члана 97. став 1. тачка 7. Устава Републике Србије, према коме Република Србија уређује и обезбеђује својинске и облигационе односе и заштиту свих облика својине.

II. РАЗЛОЗИ ЗА ДОНОШЕЊЕ

Разлози за доношење овог закона су прецизније уређење односа и правних ситуација које су настале по ступању на снагу овог закона. Наиме, у примени Закона инвеститор је наишао на проблем да захтевне, најсложеније објекте у грађевинском смислу, не може извести уколико не буду предвиђене фазе изградње, због сложених технолошких процеса који се примењују приликом њиховог извођења. Такође, имајући у виду да инвеститор приликом изградње има намеру да примени највише стандарде у области пројектовања и изградње, као и да користи одређене материјале који су по својим карактеристикама изнад српских стандарда или српски стандарди нису донети, било је неопходно предвидети коришћење тих стандарда, односно материјала приликом пројектовања и изградње, што је било могуће једино изменом Закона, с обзиром на то да материјални пропис за изградњу објеката, као и подзаконски акти донети на основу тог закона на друкчији начин уређују ову материју.

Циљ предлагача јесте да омогући примену најсавременијих техника градње високих објеката, с обзиром на то да у Србији више деценија нису грађени објекти тих карактеристика, чиме ће инвеститору омогућити реализацију планиране динамике за реализацију Пројекта.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

У члану 1. се врши допуна члана 15. Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води” („Службени гласник РС”, број 34/15). Овом допуном прецизира се надлежност за издавање грађевинске дозволе у обухвату планског документа, на начин да се уводи аналогија са материјалним прописом о изградњи. Такође, овом допуном је прописана могућност издавања посебне грађевинске дозволе која је по својој суштини грађевинска дозвола за извођење припремних радова. У односу на материјални пропис који не прописује могућност издавања посебне грађевинске дозволе за припремне радове, овим законом се уводи таква могућност за тачно наведене објекте високоградње. Оправдање за увођење овог управног акта лежи у чињеници да се у конкретном случају ради о веома захтевним објектима, који захтевају и посебну динамику и технологију извођења радова, а пре свега се односи на могућност дефинисања радова по фазама, на начин да прва фаза представља постављање истражних шипова и извођење осталих сродних радова који не представљају изградњу објекта, док друга фаза, прецизно објашњена у члану 2. Предлога овог закона, представља изградњу главног објекта. Друга фаза-изградња главног објекта, изводи се такође у две фазе, које чине грађевинску целину.

У члану 2. којим се додаје нови члан 15а, прописана је могућност да се за изградњу објеката високоградње преко бруто грађевинске површине 30.000 м2, могу одобрити и две посебне фазе изградње. Овим чланом прецизира се садржина сваке фазе, као и поступак остваривања права.

У новом члану 15б прописана је могућност да се приликом оцене испуњености услова утврђених посебним прописима, стандардима и другим актима, може прихватити и доказивање испуњености захтева према страним прописима и стандардима, као и према признатим методама прорачуна и моделима, уколико су тим прописима они предвиђени, у циљу испуњавања основних захтева за објекат, као и захтева за његово пројектовање, извођење и одржавање.

У члану 3. прописано је да овај закон ступа на снагу осмог дана од дана објављивања у „Службеном гласнику Републике Србије”.

IV. ОСНОВНИ ЕЛЕМЕНТИ ЕКОНОМСКЕ АНАЛИЗЕ ЕФЕКАТА ЗАКОНА

1. Одређивање проблема које закон треба да реши:

Закон треба да омогући поделу изградње сложених објеката високоградње на фазе, које одступају од општих правила садржаних у Закону о планирању и изградњи, као материјалном пропису који се супсидијарно примењује у овим поступцима, као и да реши примену страних прописа и стандарда, који ће бити коришћени приликом пројектовања, извођења и одржавања објеката.

У складу са наведеним и дефинисаним проблемима, предложена су решења која би требало да доведу до крајњег циља предлагача – изградња објеката у складу са планским документом, према планираној динамици за реализацију пројекта изградње на овој локацији.

1. Циљеви који се постижу доношењем закона:

Основни циљ доношења Закона је реализација пројекта изградње у обухвату планског документа, у складу са усвојеном динамиком изградње.

1. Да ли су разматране могућности за решавање проблема без доношења акта?

Предлагач сматра да је једино могуће решење било доношење овог Закона, с обзиром на то да се у овим поступцима на сва питања издавања грађевинске дозволе која нису уређена Законом, примењује Закон о планирању и изградњи, а тим законом су ова питања уређена на друкчији начин.

1. Зашто је доношење Закона најбољи начин за решавање проблема?

Доношење овог закона је једини начин за решавање проблема, из разлога наведених у тачки 3.

1. На кога ће и како ће највероватније утицати решења у закону?

Решења предложена у закону најдиректније ће утицати на органе надлежне за издавање потребних аката у поступку изградње објеката, на начин да је овим законом прецизно утврђена надлежност за издавање потребних аката, а која је иначе у складу са чланом 133. Закона о планирању и изградњи, као и утицати на инвеститора, односно на његове обавезе у поступцима реализације пројекта изградње.

6. Какве трошкове ће примена Закона створити грађанима и привреди (нарочито малим и средњим предузећима)?

Све трошкове који настану, непосредно ће сносити инвеститор. Мала и средња предузећа неће имати никакве трошкове.

7. Да ли су позитивне последице такве да оправдавају трошкове које ће он створити?

Предлагач сматра да последице измене предложених чланова у потпуности оправдавају трошкове које ће он, евентуално створити (повећање радног ангажовања запослених у градској управи...).

8. Да ли Закон подржава стварање нових привредних субјеката на тржишту и тржишну конкуренцију?

Сама чињеница да ће бити потребно ангажовање великог броја привредних субјеката на пројектовању, извођењу и одржавању објеката, утицаће и на тржишну конкуренцију међу њима.

9. Да ли су заинтересоване стране имале прилику да се изјасне о Закону?

Током израде Нацрта закона предлагач се консултовало са одређеним бројем пројектантских кућа и извођачких фирми у погледу предложених решења.

10. Које ће се мере током примене Закона предузети да би се остварило оно што се доношењем Закона намерава?

По ступању на правну снагу овог Закона, надлежни органи и инвеститор, као и одговорни пројектанти и извођачи радова ће непосредно примењивати Закон (није предвиђено доношење подзаконских аката на основу овог закона).

V. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За спровођење овог закона нису потребна финансијска средства из буџета.

VI. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Овај закон, сагласно члану 167. Пословника Народне скупштине („Службени гласник РС”, број 20/12 – пречишћени текст), треба донети по хитном поступку, с обзиром на то да је неопходно да Закон што пре ступи на снагу како би Пројекат „Београд на води” био завршен у року.

ПРЕГЛЕД ОДРЕДАБА КОЈЕ СЕ ДОПУЊУЈУ

Члан 15.

Локацијски услови, грађевинска дозвола, пријава радова и употребна дозвола издају се инвеститору, у складу са одредбама закона којим се уређује изградња објеката, ако овим законом није друкчије прописано.

Грађевинска дозвола издаје се инвеститору или инвеститору и финансијеру.

ПОВЕРАВА СЕ ГРАДУ БЕОГРАДУ ИЗДАВАЊЕ ГРАЂЕВИНСКИХ ДОЗВОЛА ЗА ИЗГРАДЊУ ОБЈЕКАТА И ЈАВНИХ ПОВРШИНА У ОБУХВАТУ ПЛАНСКОГ ДОКУМЕНТА, ОСИМ ЗА ОБЈЕКТЕ ИЗ ЧЛАНА 133. ЗАКОНА О ПЛАНИРАЊУ И ИЗГРАДЊИ („СЛУЖБЕНИ ГЛАСНИК РС”, БР. 72/09, 81/09 – ИСПРАВКА, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14 И 145/14 – У ДАЉЕМ ТЕКСТУ: ЗАКОН О ПЛАНИРАЊУ И ИЗГРАДЊИ).

ПРЕ ИЗДАВАЊА ГРАЂЕВИНСКЕ ДОЗВОЛЕ ЗА ОБЈЕКТЕ ВИСОКОГРАДЊЕ ПРЕКО БРУТО ГРАЂЕВИНСКЕ ПОВРШИНЕ 30.000 М2 У ОБУХВАТУ ПЛАНСКОГ ДОКУМЕНТА, ПО ЗАХТЕВУ ИНВЕСТИТОРА МОЖЕ СЕ ИЗДАТИ И РЕШЕЊЕ О ПОСЕБНОЈ ГРАЂЕВИНСКОЈ ДОЗВОЛИ ЗА ИЗВОЂЕЊЕ ПРИПРЕМНИХ РАДОВА.

ПРИПРЕМНИ РАДОВИ, У СМИСЛУ ОВОГ ЗАКОНА, ЈЕСУ: РУШЕЊЕ ПОСТОЈЕЋИХ ОБЈЕКАТА НА ПАРЦЕЛИ, ИЗМЕШТАЊЕ ПОСТОЈЕЋЕ ИНФРАСТРУКТУРЕ НА ПАРЦЕЛИ, РАШЧИШЋАВАЊЕ ТЕРЕНА НА ПАРЦЕЛИ, ОБЕЗБЕЂЕЊЕ ПРОСТОРА ЗА ДОПРЕМУ И СМЕШТАЈ ГРАЂЕВИНСКОГ МАТЕРИЈАЛА И ОПРЕМЕ, ГРАЂЕЊЕ И ПОСТАВЉАЊЕ ОБЈЕКАТА И ИНСТАЛАЦИЈА ПРИВРЕМЕНОГ КАРАКТЕРА ЗА ПОТРЕБЕ ИЗВОЂЕЊА РАДОВА (ПОСТАВЉАЊЕ ГРАДИЛИШНЕ ОГРАДЕ, КОНТЕЈНЕРА И СЛ.), ЗЕМЉАНИ РАДОВИ, РАДОВИ КОЈИМА СЕ ОБЕЗБЕЂУЈЕ СИГУРНОСТ СУСЕДНИХ ОБЈЕКАТА, СИГУРНОСТ И СТАБИЛНОСТ ТЕРЕНА (ШИПОВИ, ДИЈАФРАГМЕ, ПОТПОРНИ ЗИДОВИ И СЛ.), ПОСТАВЉАЊЕ И ИЗВОЂЕЊЕ ИСПИТНИХ ШИПОВА, СОНДИРАЊЕ ТЕРЕНА У СВРХУ ГЕОТЕХНИЧКИХ ИСПИТИВАЊА И ДРУГИ ИСТРАЖНИ РАДОВИ.

УЗ ЗАХТЕВ ЗА ИЗДАВАЊЕ РЕШЕЊА ИЗ СТАВА 4. ОВОГ ЧЛАНА, ПРИЛАЖУ СЕ ЛОКАЦИЈСКИ УСЛОВИ, ДОКАЗ О ОДГОВАРАЈУЋЕМ ПРАВУ НА ОБЈЕКТУ ИЛИ ГРАЂЕВИНСКОМ ЗЕМЉИШТУ И ПРОЈЕКАТ ЗА ИЗВОЂЕЊЕ ПРИПРЕМНИХ РАДОВА.

ПРОЈЕКАТ ЗА ИЗВОЂЕЊЕ ПРИПРЕМНИХ РАДОВА ИЗ СТАВА 6. ОВОГ ЧЛАНА, ИЗРАЂУЈЕ СЕ У СКЛАДУ СА ПОДЗАКОНСКИМ АКТОМ О САДРЖИНИ, НАЧИНУ И ПОСТУПКУ ИЗРАДЕ ТЕХНИЧКЕ ДОКУМЕНТАЦИЈЕ. ПРОЈЕКАТ ЗА ИЗВОЂЕЊЕ ПРИПРЕМНИХ РАДОВА ПОДЛЕЖЕ ТЕХНИЧКОЈ КОНТРОЛИ.

РЕШЕЊЕ ИЗ СТАВА 4. ОВОГ ЧЛАНА ДОНОСИ ОРГАН НАДЛЕЖАН ЗА ИЗДАВАЊЕ ГРАЂЕВИНСКЕ ДОЗВОЛЕ, У РОКУ ОД ОСАМ ДАНА ОД ДАНА ПОДНОШЕЊА УРЕДНЕ ДОКУМЕНТАЦИЈЕ.

ПРОТИВ РЕШЕЊА ИЗ СТАВА 4. ОВОГ ЧЛАНА МОЖЕ СЕ ИЗЈАВИТИ ЖАЛБА У РОКУ ОД ОСАМ ДАНА ОД ДАНА ДОСТАВЉАЊА, А АКО ЈЕ РЕШЕЊЕ ИЗДАЛО МИНИСТАРСТВО НАДЛЕЖНО ЗА ПОСЛОВЕ ГРАЂЕВИНАРСТВА, МОЖЕ СЕ ТУЖБОМ ПОКРЕНУТИ УПРАВНИ СПОР.

ДО ПРИВОЂЕЊА ЗЕМЉИШТА УРБАНИСТИЧКОЈ НАМЕНИ У СКЛАДУ СА ПЛАНСКИМ ДОКУМЕНТОМ, ЗА ИЗГРАДЊУ ПРИВРЕМЕНИХ ОБЈЕКАТА РАЗЛИЧИТЕ НАМЕНЕ КОЈИ СУ У ФУНКЦИЈИ ПРОЈЕКТА, ПО ЗАХТЕВУ ИНВЕСТИТОРА, МОЖЕ СЕ ИЗДАТИ ПРИВРЕМЕНА ГРАЂЕВИНСКА ДОЗВОЛА, У СКЛАДУ СА ЧЛАНОМ 147. ЗАКОНА О ПЛАНИРАЊУ И ИЗГРАДЊИ, У ДЕЛУ КОЈИ СЕ ОДНОСИ НА УСЛОВЕ И ПОСТУПАК ИЗДАВАЊА ПРИВРЕМЕНЕ ГРАЂЕВИНСКЕ ДОЗВОЛЕ. УЗ ЗАХТЕВ ЗА ИЗДАВАЊЕ ПРИВРЕМЕНЕ ГРАЂЕВИНСКЕ ДОЗВОЛЕ ИЗ ОВОГ СТАВА, КАО ДОКАЗ О ОДГОВРАЈУЋЕМ ПРАВУ ИНВЕСТИТОР МОЖЕ ДОСТАВИТИ И САГЛАСНОСТ ВЛАСНИКА ЗЕМЉИШТА.

ДО ПРИВОЂЕЊА ЗЕМЉИШТА УРБАНИСТИЧКОЈ НАМЕНИ У СКЛАДУ СА ПЛАНСКИМ ДОКУМЕНТОМ, МОЖЕ СЕ, У СКЛАДУ СА ЧЛАНОМ 145. ЗАКОНА О ПЛАНИРАЊУ И ИЗГРАДЊИ, ПО ЗАХТЕВУ ИНВЕСТИТОРА, ОДОБРИТИ РЕКОНСТРУЦИЈА, АДАПТАЦИЈА И САНАЦИЈА ПОСТОЈЕЋЕГ ОБЈЕКТА, УКЉУЧУЈУЋИ ОБЈЕКТЕ КОМУНАЛНЕ И ДРУГЕ ИНФРАСТРУКТУРЕ.

ЧЛАН 15А

ЗА ИЗГРАДЊУ ОБЈЕКАТА ВИСОКОГРАДЊЕ ПРЕКО БРУТО ГРАЂЕВИНСКЕ ПОВРШИНЕ 30.000 М2 У ОБУХВАТУ ПЛАНСКОГ ДОКУМЕНТА, МОГУ СЕ, ЗБОГ СЛОЖЕНОСТИ ОБЈЕКТА И ТЕХНОЛОГИЈЕ ИЗВОЂЕЊА РАДОВА, ПО ЗАХТЕВУ ИНВЕСТИТОРА, ИЗДАТИ ГРАЂЕВИНСКЕ ДОЗВОЛЕ ЗА ДВЕ ОДВОЈЕНЕ ФАЗЕ ИЗГРАДЊЕ.

ПРВА ФАЗА ЗА КОЈУ СЕ ИЗДАЈЕ ГРАЂЕВИНСКА ДОЗВОЛА ОБУХВАТА ИЗВОЂЕЊЕ РАДОВА НА ИЗГРАДЊИ ТЕМЕЉА ОБЈЕКТА, УКЉУЧУЈУЋИ ПОСТАВЉАЊЕ И ИЗВОЂЕЊЕ ШИПОВА, ДОК ДРУГА ФАЗА ОБУХВАТА РАДОВЕ НА ИЗГРАДЊИ ПРЕОСТАЛОГ ДЕЛА ОБЈЕКТА.

РЕШЕЊА О ГРАЂЕВИНСКОЈ ДОЗВОЛИ ИЗ СТАВА 2. ОВОГ ЧЛАНА НАДЛЕЖНИ ОРГАН ИЗДАЈЕ НА ОСНОВУ ПРОЈЕКТА ЗА ГРАЂЕВИНСКУ ДОЗВОЛУ КОЈИ СЕ ИЗРАЂУЈЕ ЗА СВАКУ ПОСЕБНУ ФАЗУ И УЗ ИСПУЊЕЊЕ ДРУГИХ, ЗАКОНОМ ПРОПИСАНИХ УСЛОВА. ПРОЈЕКАТ ЗА ГРАЂЕВИНСКУ ДОЗВОЛУ ИЗРАЂУЈЕ СЕ У СКЛАДУ СА ПОДЗАКОНСКИМ АКТОМ О САДРЖИНИ, НАЧИНУ И ПОСТУПКУ ИЗРАДЕ ТЕХНИЧКЕ ДОКУМЕНТАЦИЈЕ И ПОДЛЕЖЕ ТЕХНИЧКОЈ КОНТРОЛИ.

КАДА РЕШЕЊЕ О ГРАЂЕВИНСКОЈ ДОЗВОЛИ ИЗ СТАВА 3. ОВОГ ЧЛАНА ИЗДАЈЕ МИНИСТАРСТВО НАДЛЕЖНО ЗА ПОСЛОВЕ ГРАЂЕВИНАРСТВА, ПРЕ ПОДНОШЕЊА ЗАХТЕВА ЗА ИЗДАВАЊЕ ГРАЂЕВИНСКЕ ДОЗВОЛЕ ЗА ПРВУ ФАЗУ, ИЗРАЂУЈЕ СЕ ИДЕЈНИ ПРОЈЕКАТ ЗА ОБЕ ФАЗЕ ИЗГРАДЊЕ, ОДНОСНО ЗА ОБЈЕКАТ У ЦЕЛИНИ, КОЈИ ПОДЛЕЖЕ СТРУЧНОЈ КОНТРОЛИ ОД СТРАНЕ РЕВИЗИОНЕ КОМИСИЈЕ, У СКЛАДУ СА ЗАКОНОМ КОЈИМ СЕ УРЕЂУЈЕ ИЗГРАДЊА ОБЈЕКАТА.

ЧЛАН 15Б

ТЕХНИЧКА КОНТРОЛА И РЕВИЗИОНА КОМИСИЈА ИЗ ЧЛАНА 131. ЗАКОНА О ПЛАНИРАЊУ И ИЗГРАДЊИ МОГУ, ПРИЛИКОМ ОЦЕНЕ ИСПУЊЕНОСТИ УСЛОВА УТВРЂЕНИХ ПОСЕБНИМ ПРОПИСИМА, СТАНДАРДИМА И ДРУГИМ АКТИМА, ПРИХВАТИТИ ДОКАЗИВАЊЕ ИСПУЊЕНОСТИ ЗАХТЕВА И ПРЕМА СТРАНИМ ПРОПИСИМА И СТАНДАРДИМА, КАО И ПРЕМА ПРИЗНАТИМ МЕТОДАМА ПРОРАЧУНА И МОДЕЛИМА УКОЛИКО СУ ТИМ ПРОПИСИМА ПРЕДВИЂЕНИ, У ЦИЉУ ИСПУЊАВАЊА ОСНОВНИХ ЗАХТЕВА ЗА ОБЈЕКАТ, КАО И ЗАХТЕВА ЗА ЊЕГОВО ПРОЈЕКТОВАЊЕ, ИЗВОЂЕЊЕ И ОДРЖАВАЊЕ.

КАДА СЕ ПРИМЕЊУЈУ ПОСЕБНИ МЕЂУНАРОДНИ ИЛИ ЕВРОПСКИ ПРОПИСИ, НОРМАТИВИ И СТАНДАРДИ, ОНИ ТРЕБА ДА БУДУ НАВЕДЕНИ У ТЕХНИЧКОМ ДОКУМЕНТУ, А ИСПУЊЕНОСТ ЗАХТЕВА СЕ ДОКАЗУЈЕ НА НАЧИН КОЈИ ЈЕ ПРЕДВИЂЕН ПРОПИСОМ, ОДНОСНО СТАНДАРДОМ КОЈИ ЈЕ ПРИМЕЊЕН.

**ИЗЈАВА О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

**1. Овлашћени предлагач прописа:** Влада

**Обрађивач:** Министарство финансија

**2. Назив прописа**

Предлог закона о допунама Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води”

Draft Law on Amendments to the Law on establishing the public interest and the specific expropriation procedures and the issuance of a building permit for the project „Belgrade water”

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум), односно са одредбама Прелазног споразума о трговини и трговинским питањима између Европске заједнице, са једне стране, и Републике Србије, са друге стране („Службени гласник РС”, број 83/08) (у даљем тексту: Прелазни споразум)**

**а) Одредба Споразума и Прелазног споразума која се односе на нормативну саржину прописа.**

Не постоје релевантне одредбе Споразума и Прелазног споразума

**б) Прелазни рок за усклађивање законодавства према одредбама Споразума и Прелазног споразума**

-

**в) Оцена испуњености обавезе које произлазе из наведене одредбе Споразума и Прелазног споразума**

-

**г) Разлози за делимично испуњавање, односно неиспуњавање обавеза које произлазе из наведене одредбе Споразума и Прелазног споразума**

**-**

**д) Веза са Националним програмом за усвајање правних тековина Европске уније**

-

**4. Усклађеност прописа са прописима Европске уније**

**а) Навођење одредби примарних извора права ЕУ и оцене усклађеност са њима**

-

**б) Навођење секундарних извора права ЕУ и оцене усклађеност са њима**

-

**в) Навођење осталих извора права ЕУ и усклађеност са њима**

**-**

**г) Разлози за делимичну усклађеност, односно неусклађеност**

-

**д) Рок у којем је предвиђено постизање потпуне усклађености прописа са прописима Европске уније**

-

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права ЕУ са којима је потребно обезбедити усклађеност, треба образложити ту чињеницу. У овом случају није потребно попуњавати Табелу усклађености прописа.**

Не постоје прописи ЕУ са којима је потребно обезбедити усклађеност

**6. Да ли су претходно наведени извори права ЕУ преведени на српски језик?**

Не

**7. Да ли је пропис преведен на неки службени језик ЕУ?**

Не

**8. Учешће консултаната у изради прописа и њихово мишљење о усклађености**

Не